Tafari Moore. Tafari Lalibela Moore () (1997-yil 5-iyulda tugʻilgan) — angliyalik professional futbolchi. Tafari Moore „St Albans City“ futbol klubida himoyachi sifatida oʻynaydi. Tafari Moore „Arsenal“ futbol klubining yoshlar jamoasida tarbiyalangan edi. Klubdagi faoliyati. Arsenal. Moore Londonning Brent shahrida tugʻilgan. U toʻqqiz yoshida „Queens Park Rangers“ futbol klubining yoshlar jamoasi safiga qoʻshilgan. Oʻn ikki yoshida esa „Arsenal“ futbol klubining yoshlar jamoasi safiga oʻtgan. Tafari Moore 2014-yilning 5-iyulida, 17 yoshga toʻlgan kuni, „Arsenal“ futbol klubi bilan birinchi professional shartnomasini imzolagan. Ijaralar. 2016-yilning 17-avgustida Moore „Utrecht“ futbol klubiga mavsumiy ijaraga yuborilgan. Besh kundan soʻng Tafari Moore Eerste divizioni vakili „Jong FC Utrecht“ futbol klubi safida ilk oʻyinini oʻtkazgan. 2018-yilning 12-yanvarida Tafari Moore 2017—2018-yilgi mavsum oxirigacha Ikkinchi liga vakili „Wycombe Wanderers“ futbol klubi safiga ijara shartnomasi asosida qoʻshilgan. Mavsum oxirida Tafari Moore klubni tark etgan. Plymouth Argyle. 2018-yil 28-iyunda Tafari Moore „Plymouth Argyle“ futbol klubi safiga qoʻshilgan. Moore klub safidagi oʻyinlarni mavsum boshida boshlagan, ammo yaxshi oʻyin koʻrsata olmagan va noyabr oyidan keyin 2018—2019-yilgi mavsumda boshqa maydonga tushmagan. Moore keyingi mavsum boshida ikki marta kubok oʻyinlarida maydonga tushgan va oktyabr oyida ijara shartnomasi asosida boshqa klub safiga qoʻshilgan. 2020-yilning yanvar oyi oxirida Tafari Moore mavsum oxirigacha ijara asosida „Colchester United“ futbol klubiga oʻtgan. U klub safida faqat bir marta maydonga tushgan. Moore mavsum oxirida „Plymouth“ futbol klubini tark etgan. Moore „Plymouth“ futbol klubini tark etganidan soʻng, 2021-yil sentabr oyida „Hendon“ futbol klubi safiga qoʻshilgan. 2022-yil iyun oyida Moore Milliy liga vakili „St Albans City“ futbol klubi safiga qoʻshilish uchun kelishuv shartnomasiga imzo chekkan. Shaxsiy hayoti. Tafari Moore rastafariyalik taqvodor hisoblanadi. U intervyularida koʻpincha Xudoga ishonishini va oʻz eʼtiqodida mahkam turishga harakat qilishini aytib oʻtgan.